**Všeobecne záväzné nariadenie obce Rudnianska Lehota  
č. 2/2016  
o prevádzke Materskej školy v Rudnianskej Lehote pri zníženom počte detí v dochádzke do materskej školy**

Obecné zastupiteľstvo v Rudnianskej Lehote v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a v súlade so zákonom č. 596/2003 o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecné záväzné nariadenie obce Rudnianska Lehota o prevádzke Materskej školy v Rudnianskej Lehote, pri zníženom počte detí dochádzajúcich do materskej školy.

ČI. I  
Úvodné ustanovenie

Toto všeobecne záväzné nariadenie (ďalej len nariadenie) upravuje dochádzku detí do Materskej školy v Rudnianskej Lehote počas prázdnin a v prípade nepredvídaných situácií.

ČI. II  
Zabezpečenie prevádzky

1. V zmysle Vyhlášky Ministerstva školstva SR č. 306/2009 o školskom klube, školskom stredisku záujmovej činnosti, centre voľného času, školskom hospodárstve a stredisku odbornej praxe § 3 odsek 1 a v zmysle Vyhlášky Ministerstva školstva SR č. 306/2008 o materskej škole v znení neskorších predpisov zariadenie je s celoročnou prevádzkou.

2. Z dôvodu racionalizačných opatrení obce v čase prázdnin (hlavných a vedľajších), po predchádzajúcom písomnom záväznom vyjadrení zákonného zástupcu dieťaťa bude prevádzka v materskej škole zabezpečená pri minimálnom počte 7 prihlásených detí. Pri nižšom počte detí bude prevádzka zariadenia prerušená.

3. Vo výnimočných prípadoch môže zriaďovateľ povoliť aj nižší ako je minimálny počet prihlásených detí uvedený v Čl. II. ods. 2. V čase prázdnin riaditeľka MŠ doloží písomné vyjadrenie rodičov, či ich dieťa bude školské zariadenie navštevovať.

4. Prevádzka  materskej školy môže byť dočasne prerušená aj zo závažných dôvodov,  
ktoré ohrozujú zdravie zverených detí, alebo môžu spôsobiť závažné škody na majetku.

5. V prípade vzniku mimoriadnej epidemiologickej situácie a iných mimoriadnych situácií  
riaditeľ školy zabezpečuje prevádzku v zmysle platnej legislatívy a vydaných  opatrení Regionálnym úradom verejného zdravotníctva v Prievidzi.

ČI. III  
Záverečné ustanovenie

1. Toto všeobecné záväzné nariadenie obce Rudnianska Lehota bolo schválené uznesením Obecného zastupiteľstva v Rudnianskej Lehote č. 96/ 2016 , dňa 18.11.2016.

2. Nariadenie nadobudne účinnosť 15. dňom od jeho schválenia .

                                                                                                                Ivan Javorček  
                                                                                                                starosta obce

Nariadenie zverejnené:  
od 19.09.2016  
do 02.12.2016